Ch (bokstav)

CH og ch er en digraf«digraf», NAOB i det latinske alfabetet. En digraf er skrifttegn som er dannet av to sammenskrevne bokstaver (eksempelvis æ for oe), eller to bokstaver som tegn for én språklyd (eksempelvis eldre aa for å). Ch behandles som en egen bokstav i alfabetene chamorro, gammelspansk, tsjekkisk, slovakisk, ibo, usbekisk, quechua, ladinsk, guarani, walisisk, kornisk, bretonsk, ukrainsk i latynka (latinsk alfabet framfor kyrillisk alfabet)Транслітерація українського алфавіту латиницею (på ukrainsk). Центральний засвідчувальний орган. 2025. og belarusisk i łacinka (latinsk alfabet framfor kyrillisk alfabet). Tidligere ble ch også ansett som en egen bokstav for sorteringsformål i moderne spansk, vietnamesisk og noen ganger i polsk; Brückner, Aleksander (1927): Słownik etymologiczny języka polskiego, s. 175. nå brukes fortsatt digrafen ch i disse språkene, men den regnes som en sekvens av bokstaver og sorteres som sådan.

CH som egen bokstav
På chamorro er ch alfabetets femte bokstav mellom b og d, og representerer lyden [ts].
På tsjekkisk, og slovakisk er ch den fjortende bokstaven, mellom h og i og representerer lyden [x].
På quechua er ch alfabetetes andre bokstav, mellom a og h og representerer lyden [tʃ]. 
På walisisk er ch den fjerde bokstaven, mellom c og d, og representerer lyden [x]. 
På bretonsk er ch den tredje bokstaven, mellom c og c'h og representerer lyden [ʃ].
På guaraní er ch den tredje bokstaven mellom ã og e og representerer lyden [ɕ].

CH som to bokstaver 
Ch brukes som en bokstavkombinasjon på flere språk, der den representerer ett enkelt fonem. 
Romerne (som snakket latin brukte denne bokstavkombinasjonen for gresk χ, men denne lyden utviklet seg senere til [k].
På engelsk representerer den vanligvis lyden [t͡ʃ], og i noen ord [kʰ], ofte for gresk χ (f.eks. «choir» kor eller «Christian» kristen).
På fransk og portugisisk representerer ch lyden [ʃ]. 
På vietnamesisk representerer ch [c].
På xhosa og zulu representerer ch et aspirert klikk, som med lydskrift skrives [kǀʰ].
På tysk kan ch representere tre lyder, [x], [k] og [ç], avhengig av den forestående vokalen.
På polsk representerer ch lyden [x]. 

Frem til 1994 var digrafene ch og ll egne bokstaver på spansk, da besluttet man at det var best å anse dem for å være bokstavkombinasjoner, for å gjøre alfabetet lettere å forstå. På spansk, representerer ch lyden [t͡ʃ].

Unicode
Det er ingen egen måte å kode ch på i Unicode, den må kodes som c og h separat: U+0043 U+0048 (CH), U+0043 U+0068 (Ch) og U+0063 U+0068 (ch).

 Referanser 

 Eksterne lenker 


C 20